Manchester United ħerqana li jestendu l-kuntratt ta' Edinson Cavani Manchester United huma ħerqana li jestendu l-kuntratt ta' Edinson Cavani wara l-bidu impressjonanti tal-attakkant f'Old Trafford. L-ex player ta' Paris Saint-Germain ħalla impatt immedjat mar-Red Devils mal-wasla tiegħu fis-sajf, u skorja tliet goals u provda żewġ assists fi tmien dehriet fil-Premier League s'issa. Cavani ffirma kuntratt ta' sena biss mal-club immexxi mill-manager Ole Gunnar Solskjaer, iżda dan tal-aħħar qed jipprevedi li l-player ta' 33 sena jilgħab fl-ogħla livelli għal "ftit snin oħra" wara l-adattament rapidu tiegħu għal-logħba Ingliża. Manchester United qed jippreparaw estensjoni ta' 12-il xahar għal Cavani, bir-Red Devils jittamaw li jxejnu l-offerta ta' kull club li jkollu l-aspirazzjoni li jakkwista lill-player internazzjonali Urugwajan b'xejn fis-sajf li ġej. Jidher li Ed Woodward diġà kellu taħdidiet ma' Cavani rigward ftehim ġdid, u l-veteran irid jibqa' f'Old Trafford għal mill-inqas sena oħra. Cavani pprovda l-assist għall-goal ta' Bruno Fernandes fid-draw ta' 2-2 ta' Man Uted kontra Leicester City f'Boxing Day.